જામનગરની જિલ્લા જેલમાં ગઈકાલે બપોરે બારેક વાગ્યે જેલના નિયમ મુજબ જ્યારે પટાંગણમાં રહેલા કેદીઓને ફરજ પરના સંત્રીઓએ બેરેકમાં બંધ કરવાની તજવીજ કરી ત્યારે ગઈ નવરાત્રિમાં ખંભાળિયા તાલુકાના દાંતા ગામમાં થયેલી એક હત્યામાં આરોપી તરીકે સંડોવાઈને હાલમાં જિલ્લા જેલમાં કાચા કામના કેદી તરીકે રહેલા રાજુ ભીમા સરસિયા ઉર્ફે રામા ભરવાડ તથા સિક્કા નજીક થયેલી એક હત્યાના આરોપમાં પકડાયેલા કાચા કામના કેદી ભરતસિંહ ગુમાનસિંહ જાડેજા વચ્ચે છૂટા હાથની મારામારી શરૃ થઈ હતી.